Nafarroako Parlamentuko Mahaiak, 2022ko otsailaren 7an eginiko bilkuran, Eledunen Batzarrari entzun ondoren, honako erabaki hau hartu zuen, besteak beste:

Ikusita Arartekoa izateko hautagai bat aurkeztuz Nafarroako Alderdi Sozialista, Geroa Bai eta EH Bildu talde parlamentarioek, Nafarroako Podemos Ahal Dugu foru parlamentarien elkarteak eta Izquierda-Ezkerra talde parlamentario mistoak aurkezturiko idazkia eta horrekin batera doazen dokumentuak (10-22/ELC-00001).

Eta Nafarroako Foru Komunitateko Arartekoari buruzko uztailaren 3ko 4/2000 Foru Legeko 3. artikuluak xedatutakoarekin eta Arartekoa hautatzeko arauekin (2022ko urtarrilaren 24ko Mahaiko erabakiaren bidez onetsiak) bat etorriz, hona ERABAKIA:

**1.** Nafarroako Foru Komunitateko Arartekoa izateko honako hautagaitza hau izapidetzeko onartzea eta Foru Araubideko Batzordera igortzea:

• Francisco Javier Vera Donazar jauna, Nafarroako Alderdi Sozialista, Geroa Bai eta EH Bildu talde parlamentarioek, Nafarroako Podemos Ahal Dugu foru parlamentarien elkarteak eta Izquierda-Ezkerra talde parlamentario mistoak proposatuta.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2022ko otsailaren 7an

Lehendakaria: Unai Hualde Iglesias